CELEX: C2007/095/73
Language: et
Date: 2007-04-28 00:00:00
Title: Kohtuasi T-430/03: Esimese Astme Kohtu 15. märtsi 2007 . aasta otsus — Dascalu versus komisjon (Ametnikud — Ametisse nimetamine — Palgaastmele ja -järku määramise uuesti läbivaatamine — Euroopa Kohtu praktika kohaldamine — Personalieeskirjade artikkel 5, artikli 31 lõige 2, artikli 32 teine lõik ning artiklid 45 ja 62)

28.4.2007   
            
            
               ET
            
            
               Euroopa Liidu Teataja
            
            
               C 95/37
            
         Esimese Astme Kohtu 15. märtsi 2007. aasta otsus — Dascalu versus komisjon
   (Kohtuasi T-430/03) (1)
   
   (Ametnikud - Ametisse nimetamine - Palgaastmele ja -järku määramise uuesti läbivaatamine - Euroopa Kohtu praktika kohaldamine - Personalieeskirjade artikkel 5, artikli 31 lõige 2, artikli 32 teine lõik ning artiklid 45 ja 62)
   (2007/C 95/73)
   Kohtumenetluse keel: prantsuse
   Pooled
   
      Hageja: Iosif Dascalu (Kraainem, Belgia) (esindaja: advokaat N. Lhoëst)
   
      Kostja: Euroopa Ühenduste Komisjon (esindajad: alguses C. Berardis-Kayser, L. Lozano Palacios ja H. Krämer, hiljem C. Berardis-Kayser ja H. Krämer)
   Kohtuasja ese
   Esiteks taotlus tühistada komisjoni 23. detsembri 2002. aasta ja 14. aprilli 2003. aasta otsused hageja palgaastmele määramise muutmise kohta osas, milles nendega määratakse hageja tema ametisse nimetamise kuupäeval palgaastme A6 esimesse järku; milles nende rahalise täitmise kuupäevaks määratakse 5. oktoober 2006 ja milles neis pole jätkatud hageja teenistuskarjääri arengut, ning osas, milles see on vajalik, tühistada otsused hageja kaebuste rahuldamatajätmise kohta, ning teiseks nõue hüvitada nende otsustega väidetavalt tekitatud kahju.
   Otsuse resolutiivosa
   
               1.
            
            
               Tühistada komisjoni 14. aprilli 2003. aasta otsus osas, milles sellega määratakse otsuse rahalise täitmise alguseks 5. oktoober 1995.
            
         
               2.
            
            
               Komisjon peab võrdlevalt hindama hageja ja nende ametnike teeneid, kes edutati alates 16. aprillist 1993 palgaastmele A5 ning seejärel alates 16. jaanuarist 1998 palgaastmele A4.
            
         
               3.
            
            
               Selle hindamise järel ning juhul, kui komisjonil pole võimalik edutada hagejat palgaastmele, mis tundub olevat õigustatud, peavad pooled jõudma kokkuleppele kohases hüvitises, võttes vajadusel arvesse hageja poolt esitatud kahju hüvitamise nõuet.
            
         
               4.
            
            
               Pooled teatavad Esimese Astme Kohtule kolme kuu jooksul arvates käesoleva kohtuotsuse väljakuulutamisest, millisele kokkuleppele nad on jõudnud, või kui seda pole toimunud, siis tekkinud kahju hindamist puudutavad nõuded arvandmetena.
            
         
               5.
            
            
               Jätta hagi ülejäänud osas rahuldamata.
            
         
               6.
            
            
               Kohtukulude kandmine otsustatakse edaspidi.
            
         
      (1)  ELT C 47, 21.2.2004.